9 Eupša ke ka baka la’ng Paulo a re o “[kwele] mantšu a sa bolelegego ao go sa dumelelwego ke molao gore motho a a bolele”? Lebaka ke gore e be e se ya hlwa e e ba nako ya gore a hlalose ka botlalo dilo tše di kgahlišago tšeo a di bonego ponong yeo. Eupša lehono Jehofa o re dumeletše go botša ba bangwe ka ditšhegofatšo tšeo batho ba gagwe ba di thabelago gona bjale! Modimo o re nea tlhahlo yeo e re thušago go lebeletšana le mathata le go dira diphetho tše dibotse. Bontši bja diphetho tšeo re di dirago ke tše dinyenyane eupša tše dingwe di na le ditlamorago tša bophelo ka moka. Ga go na motho yo a ka re neago bohlale bjoo bo fetago bjo re ka bo newago ke Mmopi wa rena. Ke motala wa mabaka e bile ke Mothopo wa bophelo. O tseba seo se re swanetšego.